open-index/open-wikipedia-markdown huggingface dataset:
Palle alene i Verden

***Palle alene i Verden*** (en dinamarqués "Palle, soíño no mundo") é un conto infantil dos escritores dinamarqueses Jens Sigsgaard e Arne Ungermann, publicado por vez primeira o 10 de outubro de 1942. Trata dun cativo chamado Palle que acorda e descobre que está só no mundo.

## Características
En 1949, foi levado ao cinema por Astrid e Bjarne Henning-Jensen, coas interpretacións de Lars Henning-Jensen e Broberg Lily. O filme, con todo, tivo a súa primeira representación en Dinamarca en 1954. O libro é un clásico infantil e a día de hoxe é común o uso da frase  "*at være helt Palle*" (que en galego viría sendo *estar feito un Palle* ou *estar coma o Palle*), no sentido de estar completamente só.

## Véxase tamén
### Ligazóns externas
* Sinopse da versión cinematográfica
Hubert Davis

**Hubert Ira Davis Jr.**, nado o 17 de maio de 1970 en Winston-Salem, Carolina do Norte, é un ex xogador profesional de baloncesto estadounidense da National Basketball Association (NBA). É sobriño do tamén xogador profesional Walter Davis.

## Carreira 
Asistiu á Universidade de Carolina do Norte, onde fixo 21,4 puntos por partido na súa última tempada, consagrándose como un fiable tirador de tres puntos. De feito, fixo unha media de puntos meirande que a de calquera outro xogador de baloncesto baixo a tutela do adestrador Dean Smith, incluso Michael Jordan.

Foi seleccionado na 20ª posición do Draft da NBA de 1992 por New York Knicks. Estivo en activo até 2004, pasando por New York Knicks, Toronto Raptors, Dallas Mavericks, Washington Wizards, Detroit Pistons e New Jersey Nets. Dende 2008 traballa como analista do baloncesto universitario e aparece en College Gameday, un show da ESPN.

## Notas 
## Véxase tamén 
### Ligazóns externas 
* Perfil histórico en nba.com
* Estatísticas de Hubert Davis
David Gross

miniatura|David Gross coa súa dona.
**David Gross** é un físico norteamericano nado o 19 de febreiro de 1941 en Washington, D.C..
## Traxectoria 
Recibiu xunto con Frank Wilczek e David Politzer o Premio Nobel de Física no 2004 polo descubrimento da liberdade asintótica.

Gross recibiu o seu diploma universitario e mestrado na Universidade Hebrea de Xerusalén no 1962. Recibiu o doutoramento en Física na Universidade de Berkeley en 1966 baixo a supervisión de Geoffrey Chew e foi bolseiro na Universidade Harvard e profesor en Princeton ata 1997. Recibiu a medalla Dirac en 1988 e na actualidade é o director da cátedra de Física teórica no Instituto Kavli da Universidade de California.

## Véxase tamén 
### Ligazóns externas 
* Laureados co Premio Nobel de Física 2004
Radio Redondela

**Radio Redondela** e unha emisora de radio da frecuencia modulada, de titularidade pública (municipal).
## Descrición 
Comezou a emitir en 2002 e ten a súa sede na segunda planta da Casa da Cultura de Redondela, Pontevedra. Recíbese a través da frecuencia dos 94.9 MHz, ou de Internet. A fala empregada neste medio é o galego. O concelleiro responsable é Xosé Carlos Pazos Docampo, e Susana Queimaliños a directora.
## Programación 
Na súa programación hai música, con cancións, entre outras linguas, en galego, castelán, portugués, inglés e francés, informativos locais e outros tipos de contidos. Emite programas da rede EMUGA coma *18 Rodas*, *A música da túa vida*, *Arredor de Nos*, *Informativo Galicia*, *Rockfusión* ou *Stars*. E entre a lista de programas de produción propia están *A Estación*, *Brasil moito alén*, *Cancións para xordos*, *Informativo*, *Living House* ou *Tempo de Jazz*.
## Notas 
## Véxase tamén 
### Bibliografía 
* Guía de Medios Audiovisuais de Galicia, 54 páx., Arquivo de Comunicación, Consello da Cultura Galega.
### Outros artigos 
* Emisoras Municipais Galegas.
### Ligazóns externas 
* Radio Redondela, páxina oficial.
* Escoitar Radio Redondela en directo.
A Castiñeira, Montemaior, A Laracha

**A Castiñeira** é un lugar da parroquia de Montemaior no concello coruñés da Laracha na comarca de Bergantiños. Tiña 23 habitantes no ano 2009 segundo datos do Instituto Nacional de Estadística, dos cales eran 11 homes e 12 mulleres.

## Lugares e parroquias 
### Lugares de Montemaior 
### Parroquias da Laracha 
## Véxase tamén 
### Outros artigos 
* Lugares da Laracha
Charlie Share

**Charles Edward "Chuck" Share**, nado o 14 de marzo de 1927 en Akron, Ohio, é un ex xogador profesional de baloncesto estadounidense que xogou durante nove tempadas na NBA. Con 2,11 metros de altura xogaba na posición de pivote. Foi o primeiro xogador en ser elixido como número 1 do Draft da NBA da historia, xa coa liga unificada.

## Traxectoria deportiva 
### Universidade 
Xogou durante 4 tempadas cos *Falcons* da Universidade de Bowling Green, nas que fixo unha media de 14,2 puntos en 121 partidos disputados.

### Profesional 
Foi elixido no número 1 do Draft da NBA de 1950 por Boston Celtics, aínda que nunca chegou a xogar alí. Comezou a súa andaina profesional nos Fort Wayne Pistons, onde permaneceu durante dúas tempadas e media, sendo moi pouco utilizado. Mediada a tempada 1953-54 foi traspasado a Milwaukee Hawks, equipo no que contou con máis minutos e no que permaneceu case até o final da súa carreira, trasladándose con eles á cidade de St. Louis, onde gañou o seu único anel de campión en 1958. Na súa última tempada en activo, a 1959-60, xogou uns poucos partidos con Minneapolis Lakers. No total da súa carreira fixo unha media 8,3 puntos e 8,4 rebotes por partido.

#### Equipos 
* Fort Wayne Pistons (1951-1953)
* Milwaukee Hawks (1954-1955)
* St. Louis Hawks (1955-1959)
* Minneapolis Lakers (1960)

## Notas 
## Véxase tamén 
### Ligazóns externas 
* Perfil histórico en nba.com
* Estatísticas de Chuck Share
Mark Cuban

miniatura|Mark Cuban.
**Mark Cuban**, nado o 31 de xullo de 1958 en Mount Lebanon, Pensilvania, é un empresario emprendedor estadounidense multimillonario. É propietario dos Dallas Mavericks, unha franquía da NBA e Presidente de *HDNET*, unha rede de cable de HDTV.

## Aparicións en cinema e televisión 
### Actuacións 
* *Breaking the F-ing Rules*
* *All In*
* *Like Mike 2: Streetball*
* *Walker, Texas Ranger*
* *Lost at Sea*
* *Talking About Sex*

### Aparicións televisivas 
* *WWE RAW (2009)como Guest Host
* *The Simpsons*. The Burns and The Bees (2008)
* *Dancing With The Stars* (2007)
* *The Loop*, 2007)
* *The Benefactor* (2004)
* *The Cookout* (2004)
* *Searching for Debra Winger'' (2002)

## Notas 
## Véxase tamén 
### Ligazóns externas 
* Blog persoal de Mark Cuban
* Beyond the Glory. Vídeo biográfico de Mark Cuban
* Entrevista a Mark en Gelf Magazine
Pequena Polonia

O **Voivodato da Pequena Polonia** (en polaco: Małopolska, pronunciese: "*mauopolska*") é unha das 16 provincias (voivodatos) que conforman a República de Polonia, segundo a división administrativa do ano 1998.

## Fisiografía 
A *Małopolska* (Pequena Polonia) sitúase no sueste do actual territorio polaco, abranguendo practicamente toda a alta conca do Vístula. A diferenza da maior parte do territorio polaco, a Pequena Polonia presenta importantes altitudes no seu sector meridional (onde fai fronteira con Eslovaquia a través do sector dos Cárpatos chamado montes Beskides); a máxima elevación atópase no Tatra (2499 m).

Fóra da rexión carpática, a maior parte da Pequena Polonia é unha penechaira bastante ondulada e, orixinalmente, recuberta de densos bosques de faias, bidueiros e abetos. Así e todo, gran parte destes bosques foron desmontados para dedicar o territorio á agricultura de cereais (centeo, cebada e trigo, así como ao cultivo da pataca).

## Xeografía histórica 
No alto medievo o territorio da actual Pequena Polonia estaba englobado no da Chrobatia.

Co fortalecemento do poder polaco, a rexión pasou a ser practicamente o núcleo de poder de Polonia ao ser a principal cidade do reino a cidade de Cracovia.

No século XVIII tras as Reparticións de Polonia entre Austria, Prusia e Rusia, a Pequena Polonia foi un dos territorios que ficaron baixo o control do Imperio Austríaco.

O sector oriental da actual Pequena Polonia pertenceu até aproximadamente 1920 á rexión de Galitzia, o sector occidental é a Pequena Polonia propiamente dita e alí atópase a antiga capital histórica de Polonia, a cidade de Cracovia (en polaco *Kraków*).

## Principais cidades 
* 25px Cracovia
* 25px Tarnów
* 25px Nowy Sącz
* 25px Chrzanów
* 25px Dąbrowa Tarnowska

## Véxase tamén 
### Outros artigos 
* Croatas brancos
Derek Harper

**Derek Ricardo Harper**, nado en Elberton (Xeorxia) o 13 de outubro de 1961, é un ex xogador profesional de baloncesto estadounidense que disputou dezaseis tempadas como profesional na National Basketball Association (NBA) entre 1983 e 1999. Con 1,92 metros de estatura, xogaba de base.

## Traxectoria deportiva 
Harper xogou durante tres tempadas para os *Fighting Illini* da Universidade de Illinois, sendo o seu mellor ano o terceiro e último, cando fixo 15,4 puntos e 3,7 asistencias por partido, sendo elixido no mellor quinteto da Big Ten Conference. No total de tres anos os seus números foron de 10,9 puntos, 4,7 asistencias e 3,6 rebotes por partido.

Foi elixido na undécima posición do Draft da NBA de 1983 polos Dallas Mavericks, equipo co que disputaría 12 das súas 16 tempadas como profesional. Tras dous anos algo titubeantes, a partir do terceiro empezou a tomar as rendas do seu equipo, roldando case sempre os 18 puntos e 7 asistencias por encontro, ao que sumaba a súa boa defensa, que lle fixo merecer o aparecer en dúas ocasións no segundo mellor quinteto defensivo da liga. Tras 11 tempadas ininterrompidas en Texas, en 1994 foi traspasado aos New York Knicks, onde rende a un bo nivel nos dous anos e medio que permanece na cidade dos rañaceos. Regresa a Dallas en 1996, onde xoga unha tempada, para ir parar xa con 36 anos, a Orlando Magic coa misión de axudar como veterano ap base titular do equipo, Penny Hardaway, algo que faría de novo na súa última tempada como profesional en Los Angeles Lakers. En 16 tempadas anotou 16.006 puntos, facendo ao final 13,3 puntos e 5,5 asistencias.

### Equipos 
* Dallas Mavericks (1983-1994)
* New York Knicks (1994-1996)
* Dallas Mavericks (1996-1997)
* Orlando Magic (1997-1998)
* Los Angeles Lakers (1998-1999)

## Logros persoais 
* Elixido no Segundo Mellor Quinteto Defensivo da NBA en dúas ocasións, 1987 e 1990.

## Notas 
## Véxase tamén 
### Ligazóns externas 
* Perfil histórico en nba.com
* Estatísticas de Derek Harper
Campionato Mundial de Fórmula 1 de 1963

O **Campionato Mundial de Fórmula 1 de 1963** foi o décimo cuarto campionato anual de Fórmula 1 organizado pola Fédération Internationale de l'Automobile (FIA) e a sexta Copa Internacional para construtores de F1. Con 10 Grandes Premios no calendario e numerosas carreiras fora do campionato, deu comezo o 26 de maio, e finalizou o 28 de decembro.

## Resumo 
Jim Clark gañou o seu primeiro campionato con sete vitorias por dúas de Graham Hill e unha de John Surtees nunha versión revisada do Ferrari. Este récord de número de vitorias nunha tempada non foi igualado ata que Alain Prost gañou sete carreiras en  pilotando un McLaren MP4 / 2, e non foi batido ata  cando Ayrton Senna gañou oito carreiras no McLaren MP4/4 (ironicamente o seu compañeiro de equipo Prost volveu gañar sete carreiras en 1988). Con todo, a diferenza de 1963, que só constaba de dez carreiras, as tempadas de  e  consistían en 16 carreiras que proporcionaban a Clark unha mellor relación entre o 70% e Prost (43,75%) ou Senna (50%).

A empresa ATS, fundada por ex traballadores de Ferrari, foi un completo desastre que arruinou a Phil Hill. Non estaba relacionado coa empresa da década de 1970 ATS (Auto Technisches Spezialzubehör), que foi algo máis exitoso.

## Equipos e pilotos confirmados 
Os seguintes equipos e pilotos participaron no Campionato Mundial de Fórmula 1 de 1962:

thumb|Briton Jim Clark (foto de 1966) gañou seu primeiro campionato de pilotos, pilotando para Lotus
[thumb|200px|thumbtime=28|Grella no [Gran Premio dos Países Baixos de 1963.]]

## Calendario de Grandes Premios de Fórmula 1 
## Clasificación do Mundial de Pilotos de 1963 
Os puntos concédense sobre unha base 9-6-4-3-2-1 en cada carreira, só contan os 6 mellores resultados para o campionato.

|valign="top"|

|}

## Clasificación do Mundial de Construtores de 1963 
Os puntos concédense sobre unha base 9-6-4-3-2-1 en cada carreira, só contan os 6 mellores resultados para o campionato. Só o mellor coche de cada fabricante en cada carreira era elixible para gañar puntos. Os números sen paréntese son os puntos do Campionato; os números entre paréntese representan o total de puntos anotados.

* **Negra** resultados que contan para o campionato.

## Notas 
## Véxase tamén
Federico Chueca

**Pío Estanislao Federico Chueca y Robres**, nado en Madrid o 5 de maio de 1846 e finado o 20 de xullo de 1908, foi un compositor español.

## Traxectoria 
Foi o segundo fillo dunha familia acomodada madrileña. Está considerado un músico autodidacta, malia que recibiu clases de solfexo desde o ensino primario. De feito, tiña destreza co piano, o cal foi comentado pola prensa da época. A súa irregular formación académica no musical queda compensada pola súa grande intuición e graza para a melodía e o ritmo. Chueca é un dos máximos representantes da zarzuela. É autor de *La Gran Vía* (1886), xunto con Joaquín Valverde.

## Véxase tamén 
### Ligazóns externas 
* Federico Chueca en EPDLP 
* *Agua, azucarillos y aguardiente*  na revista *OpusMusica*.
Coque Malla

**Jorge Malla Valle**, coñecido como **Coque Malla**, nado en Madrid o 22 de outubro de 1969, é un actor español, e o líder do grupo de rock Los Ronaldos.

## Traxectoria 
Fillo do actor Gerardo Malla e da actriz Amparo Valle, nace en Madrid en 1969. Aos 15 anos, xunto con Ricardo Moreno, Luís García e Luís Martín forma o grupo de rock Los Ronaldos, do que será voz, guitarra e líder.
Cos Ronaldos grava cinco discos: *Los Ronaldos*, *Saca la lengua*, *Sabor salado*, *0* e *Idiota*. Conseguindo grandes éxitos con cancións como "Adiós papá", "Quiero más", "Qué vamos a hacer", "Por las noches" etc. A fama levaraos a facer xiras por España, Chile e Cuba. O grupo disólvese en 1998.

En 1995 colabora no éxito de Los Rodríguez, "Mucho Mejor", do disco *Palabras más, palabras menos*. A partir de entón traballa na súa carreira en solitario e na súa faceta de actor en películas como *Todo es mentira*.

En 2006 colabora co grupo musical Pereza, no disco *Los amigos de los animales*, no tema "Algo para cantar". En 2007 colabora con Ariel Rot, no disco *Dúos, tríos y otras perversiones*, no tema "El tiempo lo dirá".

En 2010 cede a canción do seu grupo Los Ronaldos "No puedo vivir sin ti" para unha campaña publicitaria da marca IKEA.

## Discografía 
* *Soy un astronauta más* (1999)
* *Sueños* (2004)
* *La hora de los gigantes* (2009)

## Filmografía 
* *Días de cine* (2007)
* *Schubert* (2005)
* *Sex* (2003)
* *Nada en la nevera* (1998) 
* *La leyenda de Balthasar el Castrado* (1996) 
* *El Efecto mariposa* (1995) 
* *Todo es mentira* (1994)
* *¡Dispara!* (1993)
* *Madregilda* (1993)
* *El columpio* (1992)

## Véxase tamén 
### Ligazóns externas 
* Página oficial de Coque Malla 
* Página oficial de los Ronaldos
Zarzuela

[miniatura|*Doña Francisquita*, zarzuela composta polo catalán [Amadeu Vives.]]
A **zarzuela** é unha forma de música teatral xurdida en diversos territorios de España con partes instrumentais, partes vocais (sós, dúos, coros...) e partes faladas.
## Características
O seu nome procede do Palacio da Zarzuela, nome do pavillón de caza próximo a Madrid onde se achaba o teatro que albergou as primeiras representacións do xénero e que hoxe é residencia dos monarcas españois. A zarzuela cultivouse con moitos acertos ao trasladarse a Cuba, onde destacaron os compositores Gonzalo Roig e Ernesto Lecuona, e Rodrigo Prats, Eliseo Grenet e a Venezuela, con José Ángel Montero e Pedro Elías Gutiérrez.
[miniatura|''O zoqueiro de Vilaboa, boceto de zarzuela gallega n'un acto e tres cuadros*, de [Alfredo Nan de Allariz.]]
## Zarzuela en Galiza 
Tamén en Galiza o xénero acadou certa relevancia con figuras como Gustavo Freire, compositor da zarzuela galega de posguerra *Non chores, Sabeliña* (1943) ou con Ramón Armada Teixeiro e a súa composición da primeira zarzuela en galego (estreada o 10 de abril de 1886), titulada *¡Non máis emigración!''

## Notas
## Véxase tamén
### Bibliografía 
* 
### Outros artigos
* Gustavo Freire
* Ramón Armada Teixeiro

### Ligazóns externas
* Zarzuela.net - Portal sobre Zarzuela
O Ramiscal, Montemaior, A Laracha

**O Ramiscal** é un lugar da parroquia de Montemaior no concello coruñés da Laracha na comarca de Bergantiños. Tiña 13 habitantes no ano 2009 segundo datos do Instituto Nacional de Estadística, dos cales eran 7 homes e 6 mulleres.

## Lugares e parroquias
### Lugares de Montemaior
### Parroquias da Laracha
## Véxase tamén 
### Outros artigos 
* Lugares da Laracha
O Gallardo

O topónimo **O Gallardo** pode referirse a:

;En Galiza
***O Gallardo**, lugar da parroquia de Lañas, no concello de Arteixo;
***O Gallardo**, lugar da parroquia de Montemaior, no concello da Laracha;
***O Gallardo**, lugar da parroquia de Cando, no concello de Outes.
Reunion Arena

O **Reunion Arena** foi un pavillón cuberto situado no distrito de Reunion, no centro de Dallas, Texas (Estados Unidos). A cancha tiña capacidade para 17.293 seareiros en partidos de baloncesto e 17.001 en partidos de hóckey sobre xeo. Durante a súa historia albergou principalmente encontros dos Dallas Mavericks da NBA e dos Dallas Stars da NHL. Foi pechado o 30 de xuño de 2008 e finalmente demolido o 17 de novembro de 2009. Os equipos profesionais deportivos de Dallas xogan agora no American Airlines Center.
Eccellenza

**Eccellenza** (*excelencia*, en italiano) é o quinto nivel do fútbol italiano. Trátase dunha liga rexional, composta de 28 divisións dividida xeograficamente. As 20 rexións do país está representadas polo menos por unha división, excepto Piemonte e Val de Aosta, que comparten dúas. O Véneto, a Toscana, Sicilia, o Lacio, Emilia-Romaña e Campania teñen tamén dúas divisións cada unha, mentres que a rexión da Lombardía ten tres divisións.

É o segundo campionato de afeccionados por importancia e o maior a nivel rexional. Está organizado pola Lega Nazionale Dilettanti.

## Ligazóns externas
*Páxina oficial da LND
Lega Pro Prima Divisione

A **Lega Pro Prima Divisione** (antes denominada **Serie C1**) foi o terceiro nivel do sistema de ligas do fútbol italiano.

Naceu en 1978 como consecuencia da división da antiga Serie C e está dividida en dúas zonas: A e B, con 18 equipos cada unha. O campión de cada zona ascendía directamente á Serie B, mentres que o segundo, terceiro, cuarto e quinto de cada zona xogaban un torneo *play off* no cal outro equipo conseguía ascender, de cada zona. O peor colocado de cada zona descendía á Serie C2 e o 17º, 16º, 15º e 14º na táboa xogaban un *play out* onde dous de cada zona descendían tamén.

## Campións 
**Serie C1/A**

**Serie C1/B**

## Ligazóns externas 
* Páxina oficial
David Lyndsay

**David Lyndsay**, nado arredor de 1490 e morto aproximadamente en 1555, foi un escritor e diplomático escocés.

## Traxectoria
Non se sabe con certeza pero crese que estudou na Universidade de St Andrews cando mozo, máis tarde entrou na corte, foi profesor e conselleiro de Xaime V de Escocia. En 1522 casou con Janet Douglas, unha costureira da corte, en 1529 obtivo o posto de *Lord Lyon King of Arms*, o presidente do tribunal que regula os asuntos heráldicos en Escocia. Asumiu tamén diversas misións diplomáticas nos Países Baixos, Dinamarca, Francia e Inglaterra.

A súa poesía ten un cariz alegórico e satírico escrita coa finalidade de sinalar erros e abusos, criticando a todos os estamentos, e aínda que simpatizaba con moitos dos postulados calvinistas e criticou severamente ao sacerdocio católico non hai evidencia que deixase a Igrexa Católica. O seu primeiro poema *The Dreme* data de 1528 pero non se publicou ata despois da súa morte, é un poema alegórico que reflicte a realidade da Escocia do seu tempo, escrito como unha admonición ao rei para resolver os problemas dos seus súbditos. En 1529 escribiu *The Complaynt and Publict Confessioun of the Kingis Auld Hound callit Bagsche*. As súas obras máis coñecidas son *Ane Pleasant Satyre of the Thrie Estaitis*, no que ataca directamente os abusos eclesiásticos baixo unha forma dramática que lle permite un tratamento máis vivo, representándose en  1540 coa presenza do rei e *Ane Dialog betwix Experience and ane Courteour of the Miserabyll Estait of the World*.
Coppa Italia Serie C

A **Coppa Italia Serie C**, coñecida antigamente coma **Coppa Italia Lega Pro**, é unha competición entre clubs do fútbol italiano, para clubs da terceira e cuarta división do fútbol italiano. Está organizada pola Lega Italiana Calcio Professionistico, representante da Federación italiana de fútbol.

## Historia 
Creadaa en 1972 para a tempada 1972-73, tivo como primeiro campión a US Alessandria. En 2009, coa reformulación da Lega Pro, mudou o nome de **Coppa Italia Serie C**, para **Coppa Italia Lega Pro**. En 2017, recuperou o seu nome orixinal de Coppa Italia Serie C.

## Campións 
### Coppa Italia Serie C 
### Coppa Italia Lega Pro 
### Coppa Italia Serie C 
## Véxase tamén 
* Lega Pro Prima Divisione
* Lega Pro Seconda Divisione

## Ligazóns externas 
* Historia dos campións
Adiri (Titán)

**Adiri** é un grande accidente xeolóxico de Titán de albedo brillante. Recibe o nome do paraíso da mitoloxía de Melanesia. Está situado no oeste da extensa e escura rexión de Shangri-La. Adiri é unha rexión de terreo alto e aparece inzado de canais de drenaxe. Existen dentro de Adiri certo número de áreas escuras que se aliñan con pequenos campos de dunas que foron observados por RADAR, tamén foi observada unha rexión de terreo escuro que rodea Adiri e tamén se descubriu que consistía de amplas extensións de campos de dunas lonxitudinais, apoiando a correlación entre rexións escuras ecuatoriais e 'mares' de dunas.

A sonda Huygens aterrou nunha planicie xusto ó noroeste da *costa* de Adiri no 2005.

## Referencias 
## Véxase tamén 
### Outros artigos 
* Titán
* Lista dos accidentes xeolóxicos de Titán

### Ligazóns externas 
* Imaxe da misión Cassini sobrevoando Adiri
* Imaxe das rexións de Adiri e Shangri-La
Delfino Pescara 1936

O **Delfino Pescara 1936** (habitualmente coñecido e referido como **Pescara** ou **Pescara Calcio**) é un club de fútbol italiano da cidade de Pescara, nos Abruzos. O club fundouse en 1936 e actualmente compite na Serie B. O Pescara completou 6 tempadas na Serie A (1977–78, 1979–80, 1987–88, 1988–89, 1992–93, 2012–13).

O seu campo é o estadio Adriático.

## Notas
Esterano

miniatura|Estrutura da molécula.
O **esterano**, tamén chamado **ciclopentanoperhidrofenantreno** ou **gonano**, é unha molécula complexa procedente dun hidrocarburo policíclico que se pode considerar produto da saturación do fenantreno asociado a un anel de ciclopentano. Posúe 17 átomos de carbono. Desta base estrutural derivan os esteroides, que son a molécula base para multitude de moléculas de orixe lipídico, como os esterois (colesterol), ácidos biliares e hormonas esteroideas como as sexuais.

As substancias que derivan deste núcleo amosan grupos metilo -CH3, nas posicións 10 e 13 para integrar os carbonos 18 e 19; xeralmente existe unha cadea lateral no carbono 17, a lonxitude de dita cadea e a presenza de metilos no carbono 10 e 13 determina as diferentes estruturas destas substancias.

Ten a mesma estrutura química básica cós esteroides, por exemplo o colesterol, o cal é un compoñente importante das membranas plasmáticas eucariotas e atópase en menor medida nas membranas dos orgánulos. O colesterol é moi importante, xa que tamén é o precursor de todas as hormonas esteroides e dos ácidos biliares.
Stadio Rubens Fadini

O **Stadio Rubens Fadini** é un estadio multiúsos na cidade de Giulianova, Italia. Habitualmente utilízase como campo de fútbol, sendo a localía do Giulianova Calcio.

O estadio, inaugurado en 1924, ten unha capacidade de 4.650 postos.

## Notas
Wurstebrot

250px|miniatura|Wurstebrot cortado en rodas para seren fritos
[250px|miniatura|Wurstebrot freíndo cuns [Kloß|Klöße rebanados]]
**Wurstebrot** é unha especie de salchicha elaborada con sangue (similar á morcilla) considerado un prato tradicional da cociña da Baixa Saxonia e Westfalia (sobre todo no Münsterland, Alemaña). O Wurstebrot acostuma cortarse en rodas dun grosor dun a medio centímetro e adoita asarse nunha tixola con manteiga xunto con rebandas de pataca ou *klöße*. Considérase un prato humilde de gran contido calórico que posiblemente formaba parte da dieta dos labregos da rexión do Münsterland (denominados "Breifresser") na época da matanza.

## Características
O Wurstebrot leva carne e sangue de porco, speck (touciño) e codia de touciño, grans de centeo e especias diversas (que adoitan ser o segredo de cada carniceiro). O centeo neste embutido fai que cando se fría na tixola se aglutine e solidifiquen os ingredientes dando unha consistencia similar ao pan (recordando en textura e cor ao pan Pumpernickel), é moi posible que o nome en alemán *Wurst-brot* (que se traduce como: *Salchicha-pan*) faga lembrar esta característica. As salchichas adoitan ser de tamaño mediano, chegando a alcanzar entre os 10 e 15 centímetros de diámetro.

## Servir
Nas épocas nas que se facía a matanza do porco en Münsterland o Wurstebrot cortábase en anacos pequenos e se facía unha especie de puré que se freía xunto con touciño que se adoitaba empregar como almorzo. A este prato denominábaselle "*Wourstbrotssoppen*". Hoxe en día adóitase servir de maneira moi sinxela nos restaurantes da zona, verténdose o contido da tixola nun prato e coméndose quente. Pódese acompañar de mostaza, de ravos ou compota de mazá. É frecuente a miúdo un acompañamento do Leberbrot (un embutido similar feito con fígado de porco).

## Véxase tamén
* Gastronomía da Baixa Saxonia
* Gastronomía de Westfalia
Identidade 2.0

**Identidade 2.0**, tamén chamada **identidade dixital**, é a revolución anticipada da verificación da identidade en liña utilizando tecnoloxías emerxentes centradas no usuario tales como o standard OpenID ou Microsoft Windows CardSpace. Atópase dentro da teoría da Web 2.0, onde salienta nun modo simple e aberto método de identificación en transaccións cuxo proceso é similar ao mundo real, por exemplo unha licenza de conducir.

## Notas
## Véxase tamén
### Ligazóns externas
* *Identity Management Architectures and Digital Identity*, por Phil Windley.
Baixa Silesia

A **Baixa Silesia** (en polaco *Województwo dolnośląskie*) é unha das 16 provincias (voivodatos) que conforman a República de Polonia, segundo a división administrativa do ano 1998 e foi creado coa reforma de 1999 pola fusión dos voivodatos de Wrocław, Legnica, Wałbrzych e Jelenia Góra. Atopándose no suroeste de Polonia; a **Baixa Silesia** corresponde ao sector occidental da rexión chamada Silesia.

## Xeografía 
A Baixa Silesia confina ao norte co voivodato de Lubusz, ao nordés co de Gran Polonia e ao sueste co de Opole, así como confina ao suroeste con Alemaña (Liña Oder-Neisse) e a República Checa.
No Sur da Baixa Silesia a rexión motañosa dos Sudetes (ramal noroccidental dos Cárpatos) é unha das zonas turísticas máis importantes de Polonia polos seus centros de deportes invernais.

## División administrativa 
O Voivodato da Baixa Slesia atópase dividido en distritos (*Powiat* en polaco), con 3 cidades distrito. Existen distritos que levan o nome destas cidades pero sen comprehenderlas na súa xurisdición administrativa.

### Distritos urbanos 
# 25px Breslavia
# 25px Jelenia Góra 
# 25px Legnica

### Distritos 
* 25px Bolesławiec
* 25px Dzierżoniów
* 25px Głogów
* 25px Góra
* 25px Jawor
* 25px Jelenia Góra
* Kamienna Góra
* Kłodzko
* 25px Legnica
* Lubań
* 25px Lubin
* Lwówek Śląski
* Milicz
* Oleśnica
* Oława
* 25px Polkowice
* miniatura|dereita|250px|Distritos da Baixa Silesia
* Strzelin
* Środa Śląska
* Świdnica
* Trzebnica
* Wałbrzych
* Wołów
* 25px Wrocław
* Ząbkowice Śląskie
* Zgorzelec
* Złotoryja

## Xeografía 
### Principais cidades 
A capital do voivodato, Breslavia, é cos seus case 640&nbsp;000 habitantes a cuarta cidade máis poboada de toda Polonia e netamente a meirande de toda Silesia.

## Véxase tamén 
### Outros artigos 
* 25px Silesia
* Alta Silesia

### Ligazóns externas 
* Sitio oficial do Voivodato da Baixa Silesia
Kirikou

**Kirikou** (pronunciado Kiriku) é o personaxe principal de dous filmes franco-belga-luxemburgueses de Michel Ocelot:

* *Kirikou et la Sorcière* (1998)
* *Kirikou et les bêtes sauvages* (2005)

## Outros soportes 
Tamén se publicaron dous libros en francés :
* *Kirikou et la girafe*, ISBN|2-7459-1961-X
* *Kirikou et le fétiche égaré*, ISBN|2-7459-1962-8

Un videoxogo:
* Kirikou (videoxogo)

## Colaboracións 
O autor, Michel Ocelot, permitiu a colaboración do seu personaxe con certas asociacións de acordo co espírito do filme, entre outras:
* un centro de acollida en París
* pozos en Madagascar
* ciruxiáns franceses en activo en Níxer
* a venda de bonecos Kirikou en beneficio da UNICEF

## Véxase tamén
### Ligazóns externas
* Páxina oficial
Ukrajina Super-Liha

A **Ukrajina Super-Liha** (Українська суперліга, do ucraíno: *Superliga Ucraína*) é a máxima competición de baloncesto profesional de Ucraína. Foi fundada en 1992 e actualmente compiten nela once equipos. O club con máis campionatos de liga é o BC Budivelnyk Kyiv.

## Equipos 
Os seguintes son os equipos que compiten na temporada 2015−16 da Ukrajina Super-Liha.

## Palmarés 
* 1991-1992 20px Budivelnyk Kíiv
* 1992-1993 20px Budivelnyk Kíiv
* 1993-1994 20px Budivelnyk Kíiv
* 1994-1995 20px Budivelnyk Kíiv
* 1995-1996 20px Budivelnyk Kíiv
* 1996-1997 20px Budivelnyk Kíiv
* 1997-1998 20px BC Odessa
* 1998-1999 20px BC Odessa
* 1999-2000 20px BC Kyiv
* 2000-2001 20px BC Odessa
* 2001-2002 20px BC Odessa
* 2002-2003 20px Azovmash

* 2003-2004 20px Azovmash
* 2004-2005 20px BC Kyiv
* 2005-2006 20px Azovmash
* 2006-2007 20px Azovmash
* 2007-2008 20px Azovmash
* 2008-2009 20px Azovmash
* 2009-2010 20px Azovmash
* 2010-2011 20px Budivelnyk Kíiv
* 2011-2012 20px BC Donetsk
* 2012-2013 20px Budivelnyk Kíiv
* 2013-2014 20px Budivelnyk Kíiv
* 2014-2015 20px BC Khimik

### Por equipo 
## Historia 
### Finais 
## Véxase tamén
### Ligazóns externas 
*Sitio web oficial (en ucraíno)
Lagoa de Castiñeiras

miniatura|
miniatura|300px
miniatura|Vista aérea no 2014.
A **lagoa de Castiñeiras** é unha lagoa artificial situada no monte de Cotorredondo (entre a comarca do Morrazo e a de Pontevedra), entre os termos municipais de Vilaboa (parroquia de Vilaboa, xunto aos lugares da Graña e Postemirón) e Marín (parroquia de San Xián).

## Situación 
Ao redor da lagoa sitúase un dos parques forestais máis antigos de Galicia, o Parque da Natureza Lagoa de Castiñeiras, situado en montes comunais e xestionado pola Xunta de Galicia. Está rodeado dunha masa forestal creada a partir dos anos 50 pero que probablemente teña a súa orixe nas primeiras plantacións do plan de reforestación da provincia de Pontevedra, iniciadas o 3 de xaneiro de 1927. Actualmente o parque conta cunhas 70 ha de superficie repoboadas con castiñeiros, bidueiros, carballo americano e outras especies exóticas.

Dentro do parque atópase unha caseta de información e a Aula de Natureza de Cotorredondo, ambas as dúas xestionadas pola cooperativa Teixugo.

No parque atópase un campo de catro mámoas entre as que destaca a Mámoa do Rei.

Accédese pola estrada de Figueirido, dende a N-550, ou ben dende Vilaboa a través de distintos camiños forestais (401, 105).

## Véxase tamén 
### Outros artigos 
* Galería de imaxes de lagos e lagoas de Galicia
### Ligazóns externas 
* Parque Lago Castiñeiras 
* Teixugo S. Coop.
* Lago na páxina do Concello de Vilaboa
Ganesa Macula

**Ganesa Macula** é un accidente xeolóxico de albedo escuro e de forma circular da lúa Titán do planeta Saturno. O seu nome procede do deus hindú Ganesha.

400px|esquerda|miniatura| Ganesa Macula (un pouco cara a abaixo é a esquerda) nunha imaxe de radar tomada pola sonda Cassini, pódese observa-la súa forma circular cunha especie de *cráter* no centro.
Ganesa foi identificado de xeito confuso coma un domo criovolcánico: o resultado dunha mestura de auga e amoníaco que é expulsado dende o centro do domo e esparexéndose para formar un deposito en forma de 'tortilla'. Pero imaxes en 3 dimensións de radar obtidas máis tarde pola sonda Cassini, entre o 26 de outubro do 2004 e o 13 de xaneiro do 2007, parecen desbota-la idea de que se trate dun domo, aínda que non se descarta que sexa de orixe criovolcánico.

## Notas 
## Véxase tamén 
### Outros artigos 
* Lista dos accidentes xeolóxicos de Titán

### Ligazóns externas 
* Titán en 3D 
* Ganesa Macule non é un domo
Club Egara

miniatura
O **Club Egara** é un dos clubs deportivos históricos da cidade de Terrassa, Cataluña, destacando na práctica do hóckey herba masculino.

## Historia
O **Club Egara** fundouse en 1935 co nome de **CD Armonia Egara**, como a sección de Hóckey do club **Armonia F.C.** En 1961 inauguráronse as actuais instalacións do Pla del Bon Aire, en Terrassa. Nos anos 1969 e 1970 conseguiu o seu maior éxito, a Copa de Europa.

## Palmarés
### Hóckey herba masculino
* **13 Ligas españolas**: 1971, 1972, 1973, 1974, 1975, 1979, 1992, 1993, 1996, 1998, 1999, 2000, 2001 e 2016.
* **16 Copa do Rei**: 1921, 1952, 1961, 1963, 1965, 1968, 1969, 1971, 1972, 1973, 1993, 1998, 1999, 2000, 2007, 2009 e 2018.
* **18 Campionatos de Cataluña**: 1961, 1963, 1964, 1965, 1966, 1967, 1968, 1969, 1970, 1971, 1973, 1976, 1994, 1998, 1999, 2000, 2001, 2002, 2009, 2014, 2015 e 2016.
* **2 Copas de Europa**: 1969 e 1970.
* Final four EHL: 2008

## Outras seccións
* Tenis.
* Pádel.
* Hípica.
* Bridge.
* Ximnasia.
* Golf.
* Natación.

## Equipos filiais
* Egara 1935
* E.H.C.

## Ligazóns
* Site oficial do club
Guabonito (cráter)

**Guabonito** é un accidente anular brillante da lúa Titán do planeta Saturno.
esquerda|300px|miniatura|Animación entre as vista de Guabonito en radar e en infravermello, cabe sinala-lo parecido entre ambos tipos de imaxes.
Guabonito foi visto por primeira vez a través de imaxes tomadas pola sonda *Cassini* en outubro do 2004 e foi observado en varias ocasións máis con posterioridade. Este accidente xeolóxico de aneis concéntricos duns 90 km de ancho está situado na rexión escura de Shangri-La, preto da fronteira con Xanadu, está centrado a 10,9° Latitude Sur , 150,8° Lonxitude Oeste. Actualmente pénsase que este accidente xeolóxico podería ser un cráter de impacto parcialmente, as partes brillantes serían as cristas dos bordos do cráter.

Guabonito foi observado con radar por parte da Cassini o 30 de abril de 2006.

Guabonito recibe o seu nome da deusa dos mares do pobo taíno.

miniatura|Comparativa dunha vista de Shikoku Facula e Guabonito, variando entre o infravermello (onde se pode apreci-la forma semellante a Gran Bretaña de Shikoku) e a imaxe moito máis nítida do radar da Cassini.
miniatura|Mapa cos nomes dos principais accidentes xeolóxicos de Titán.

## Véxase tamén 
### Outros artigos 
* Lista dos accidentes xeolóxicos de Titán

### Ligazóns externas 
* Artigo sobre as imaxes tomadas polo radar da Cassini de varios accidentes xeolóxicos de Titán. 
* Imaxe de radar de Guabonito feita pola Cassini.
Gnomon

[miniatura|O gnomon é a peza triangular deste [reloxo de sol.]]
En orixe, a palabra ***gnomon***, que en grego significa *guía* ou *mestre*, facía referencia a un obxecto alongado cuxa sombra se proxectaba sobre unha escala graduada para medir o paso do tempo. O **gnomon** ou *estilo* defínese como o obxecto alongado que guinda sombra, independentemente do ángulo que forme co cuadrante.

## Características
[miniatura|Gnomon nun reloxo de sol en Frións, [Ribeira.]]
Estará inclinado respecto o plano horizontal cun ángulo igual á latitude do lugar onde se sitúe o reloxo de sol, e varía segundo os distintos tipos de reloxos (ecuatoriais, declinantes etc.). No hemisferio norte, o caso máis sinxelo, a *aresta* que proxecta a sombra está orientada cara ao norte, quedando paralela ao eixo de rotación da Terra

Eratóstenes de Cirene empregou un *gnomon* para medir o diámetro da Terra, con aceptable precisión.

## Xeometría 
En xeometría, o gnomon dun rectángulo dado é outro, que, engadido ao primeiro, xera outro rectángulo semellante ao inicial. Así, o gnomon dun rectángulo será o rectángulo necesario para obter o seu recíproco.
Club de Campo Villa de Madrid

O **Club de Campo Villa de Madrid** é un club deportivo da cidade de Madrid, España. Foi fundado en 1931 e en 2007 contaba cuns 20.000 socios. Destaca sobre todo a sección de hóckey herba, tanto o seu equipo masculino coma feminino.

## Seccións 
* Hóckey herba.
* Tenis.
* Pádel.
* Hípica.
* Xadrez.
* Natación.
* Bridge.
* Patinaxe.
* Tiro olímpico.

## Historia 
En 1931 un grupo de xoves pertencentes á alta sociedade madrileña creou o Club de Campo. En 1942 produciuse a fusión do Club de Campo coa Real Sociedad Hípica Española. A nova sociedade destacou especialmente na hípica e o hóckey herba, principais disciplinas practicadas no club.

Dende 1984, data na que o Concello de Madrid fixo efectivos os seus dereitos sobre parte dos terreos nos que se localiza o club, a sociedade está participada polo Concello como socio maioritario, polo Patrimonio do Estado, e pola antiga Real Sociedade Hípica Española Club de Campo.

## Palmarés da sección de hóckey herba 
### Masculino 
* **1 Liga Española**: 1958.
* **11 Copas do Rei**: 1934, 1935, 1936, 1940, 1953, 1954, 1956, 1977, 1978, 2004 e 2005.
* **1 Recopa de Europa**: 2005.

### Feminino 
* **14 Ligas españolas**: 1974, 1975, 1976, 1984, 1987, 1988, 1989, 1990, 1991, 1992, 1995, 2004, 2007 e 2009.
* **9 Copas da Raíña**: 1989, 1991, 1992, 1995, 1999, 2006, 2008, 2009 e 2010.
* Subcampión da Recopa de Europa: 2009.

## Notas 
## Ligazóns 
* Site oficial
Vicente Clavero

**Vicente Clavero Martín**, nado en Málaga en 1958, é un xornalista andaluz.

## Traxectoria
É licenciado en Ciencias da Información pola Universidade Complutense de Madrid dende o ano 1980. Foi redactor da axencia de noticias *Europa Press* e do diario *ABC*. Formou parte do equipo fundacional de *Expansión* e mais de *Diario Médico*. Dirixiu *El Correo de Andalucía*. É columnista do diario *Público*, onde analiza principalmente asuntos relacionados coa economía. Amais, en 2009 foi nomeado director de comunicación deste xornal.

## Obra
* *Su Eminencia* (2007)

## Notas
## Véxase tamén
### Ligazóns externas
* *Con negritas*, columna de Clavero no diario Público
Eloísa Angulo

**Eloísa Angulo**, nada o 31 de outubro de 1919 en Lima e finada o 30 de outubro de 1991, foi unha cantante de música criolla do Perú. É lembrada por termas como *Desconsuelo*, *Porque no volverás* ou *Las madreselvas*.

## Véxase tamén 
### Ligazóns externas 
* Tema *Las madreselvas*, interpretado por Eloisa Angulo
* Tema *La idolatría*
* ''Recordando a Eloisa Angulo, artigo de Carlos Postigo
Seto

**Seto** (瀬戸市, せとし, *Seto-shi*) é un concello da prefectura de Aichi no Xapón. Está situado na parte de Tōkai da rexión de Chūbu, e no centro-norte da prefectura, na zona da provincia histórica de Owari, no centro da illa de Honshū. A súa superficie é de 111,61&nbsp;km², a poboación é de 133.020 habitantes (2009) e ten unha densidade de poboación de 1.190 hab./km².

O concello de Seto limita cos concellos de Kasugai, Nagoia, Owariasahi, Nagakute, Toyota (que son da prefectura de Aichi); de Toki e Tajimi (que son da prefectura de Gifu).

## Historia 
No ano 1929 a cidade de Seto foi fundada.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Seto .
* Sitio web oficial da cidade de Seto .
Football Club Internazionale Milano

O **Football Club Internazionale Milano** (coñecido en galego como o «**Inter de Milán**» aínda que a súa tradución literal é « Internacional de Milan ») é un club de fútbol italiano, da cidade de Milán na rexión da Lombardía. Tradicionalmente foi considerado como o equipo da clase alta de Milán.

Foi fundado en 1908 por disidentes do Milan & Cricket, actual AC Milan. É o único equipo italiano que sempre militou na Serie A de Italia. O seu rival tradicional é o AC Milan. Disputa os seus encontros como local no Estadio Giuseppe Meazza, que comparte co outro gran club de Milán: o AC Milan.

Segundo unha enquisa elaborada polo instituto estatístico Doxa, publicada polo diario italiano ''L'Espresso'' no mes de abril de 2006, do total de afeccionados ao fútbol en Italia, o Inter é o segundo club por número de seareiros, despois da Juventus, co 22,2% do total (equivalente a 5&nbsp;772&nbsp;000 de 'tifosi').

## Estatísticas do club 
* **Tempadas na Serie A**: 76
* **Tempadas na Serie B**: 0
* **Maior goleada acadada**: Inter - Vicenza 16-0
** En campionatos nacionais: Inter - Vicenza 16-0
** En torneos internacionais: Inter - Dinamo de Bucarest 6-0
* **Maior goleada encaixada**: Juventus - Inter 9-1
** En campionatos nacionais: Juventus - Inter 9-1
** En torneos internacionais: Inter - Arsenal 1-5
* **Mellor posto na liga**(19): 1º, 1910, 1920, 1930, 1938, 1940, 1953, 1954, 1963, 1965, 1966, 1971, 1980 , 1988-89, 2005-06, 2006-07, 2007-08, 2008-09, 2009-10 e 2020/21
* **Máximo goleador**: Giuseppe Meazza
* **Máis partidos disputados**: Giuseppe Bergomi

## Adestradores 
## Presidentes 
## Palmarés 
### Torneos nacionais 
* **Serie A (18):** 1910, 1920, 1930, 1938, 1940, 1953, 1954, 1963, 1965, 1966, 1971, 1980 , 1988-89, 2005-06 , 2006-07, 2007-08, 2008-09 e 2009-10
* **Copa de Italia (6):** 1939, 1978, 1982, 2005, 2006 e 2010
* **Supercopa de Italia (4):** 1989, 2005, 2006, 2008 e 2010

### Torneos internacionais 
* **Copa Intercontinental (2):** 1964 e 1965.
* **Liga de Campións (3):** 1964, 1965 e 2010.
* **Copa da UEFA (3):** 1991, 1994 e 1998.
* **Copa Mundial de Clubs da FIFA (1):** 2010

### Torneos amigables 
* **Mundialito de Clubs (1):** 1981
* **Trofeo Birra Moretti (3):** 2001, 2002 e 2007
* **Trofeo Santiago Bernabéu (2):** 1993 e 2001.
* **Trofeo TIM (4):** 2002, 2003, 2004 e 2005.
* **Turnier Sankt Moritz (1):** 1911. 
* **Torneo Zürich de Milán** (1): 1969. 
* **Trofeo Cidade de Vigo (1):** 1996. 
* '''Trofeo Valle d'Aosta (1):** 1998.
* **Trofeo Cidade de Palma (1):''' 2006.
* Subcampión do Trofeo Joan Gamper (2): 1996 e 2007.

## Notas 
## Véxase tamén 
### Ligazóns externas 
* Páxina oficial do club
SS Celtic (1872)

O '*SS *Celtic'''* foi un transatlántico construído para a White Star Line polos estaleiros Harland and Wolff no ano 1872. No ano 1893 foi vendido á empresa dinamarquesa *Thingvalla Line* e cambiouselle o nome polo de *'SS *Amerika*'*.

## Historia 
O Celtic foi o primeiro dos barcos da White Star Line en levar dito nome. Foi o segundo dos dous barcos da clase Oceanic, despois do SS Adriatic. Nun prinicipio supoñíase que o barco íase chamar *Arctic* pero debido a que a American Collins Line tivera un barco con ese nome que afundira en 1854, a White Star Line decidiu poñerlle de nome *Celtic''.

No ano 1880, o oficial Edward Smith, quen máis tarde sería o capitán máis célebre da compañía e único capitán do RMS Titanic, uniuse a tripulación do Celtic como cuarto oficial.

O 19 de maio de 1887, arredor das 5.25 da tarde, o Celtic colisionou co SS Britannic nun campo de néboa a 560&nbsp;km de Nova Jersey. O Celtic levaba a 870 pasaxeiros abordo, e o Britannic unhas 450. O Celtic precipitouse contra a proa do outro barco facendo unha brecha de 3 metros. Máis adiante, o Celtic tivo outros dous contratempos con outros barcos.

No ano 1893 o Celtic foi vendido pola White Star á compañía dinamarquesa Thingvalla Line.

## Notas
Catedral de San Xoán de Besançon

A **catedral de San Xoán de Besançon** é un templo católico situado na cidade francesa de Besançon.

O edificio románico foi construído polo emperador Carlomagno no século IX, baixo o patrocinio de san Xoán Evanxelista. Foi reconstruída nos séculos XII (gótico) e XVIII (barroco). Sérvese polo arcebispo de Besançon.
Farkas Bolyai

**Farkas Bolyai**, tamén coñecido como **Wolfgang Bolyai** en Alemaña, nado o 9 de febreiro de 1775, finado o 20 de novembro de 1856, foi un matemático húngaro, coñecido sobre todo polo seu traballo na xeometría. Foi amigo do matemático alemán Carl Friedrich Gauss e pai de János Bolyai.

## Véxase tamén 
### Bibliografía 
* Barna Szénássy, *Bolyai Farkas (1775-1856)*, Budapest : Akadémiai Kiadó, 1975.
* Tibor Weszely, *Bolyai Farkas a matematikus*, Bukarest : Tudományos Könyvkiadó, 1974.

### Ligazóns externas 
* *Biografía de Bolyai_Farkas*
Galicia (Madrid)

***Galicia*** foi unha publicación editada en Madrid de 1906 a 1909.

## Historia e características 
Subtitulada primeiro ***Revista quincenal ilustrada*** e despois ***Revista ilustrada***, xurdiu como iniciativa da colonia galega no seo do Centro Gallego de Madrid e comezou a súa andaina o 25 de xullo de 1906. Foi fundada e dirixida por Augusto de Santiago Gadea, que asina como “Abate Lepe” curiosas noticias baixo a epígrafe “Tijereteos”. Pasou a finais de 1907 a mans de Javier Vales Faílde, Manuel Vidal Rodríguez e Basilio Álvarez, e Manuel Vidal pasou a ser director, sendo substituído a partir do número 21 por Basilio Álvarez. Entre os seus colaboradores figuraron Ramón María del Valle-Inclán, Prudencio Canitrot, Alfonso Daniel Rodríguez Castelao, Javier Valcarce García, Benigno López Sanmartín e o mesmo Augusto C. de Santiago.

## Véxase tamén 
### Bibliografía 
* 
* 

### Outros artigos 
* Publicacións impresas da diáspora galega
MGS

As siglas **MGS** poden referirse a:
***Movemento Galego ao Socialismo**, partido político galego;

***Mars Global Surveyor**, sonda espacial da NASA.
Sommarnattens leende

***Sommarnattens leende*** é un filme sueco de 1955 dirixido por Ingmar Bergman. É o primeiro dos seus filmes en ser coñecido internacionalmente ao se presentar ao Festival Internacional de Cinema de Cannes de 1956 e obter un premio polo seu humorismo poético. Segundo a revista *Time* é un dos cen mellores filmes da historia do cinema. Woody Allen rendeulle homenaxe en ''A Midsummer Night's Sex Comedy'' (1982).

## Personaxes 
* Ulla Jacobsson como Anne Egerman
* Eva Dahlbeck como Desiree Armfeldt
* Harriet Andersson como Petra
* Margit Carlqvist como Condesa Charlotte Malcolm
* Gunnar Björnstrand como Fredrik Egerman
* Jarl Kulle como Conde Carl-Magnus Malcolm
* Åke Fridell como Frid 
* Björn Bjelfvenstam como Henrik Egerman
* Naima Wifstrand como Mrs. Armfeldt
* Jullan Kindahl como Beata
* Gull Natorp como Malla
* Birgitta Valberg como actriz
* Bibi Andersson como actriz

## Notas 
## Véxase tamén 
### Ligazóns externas 
* 
* Ficha en AllMovie